บีสตี้ บอยส์ - วิกิพีเดีย

# บีสตี้ บอยส์

### จากวิกิพีเดีย สารานุกรมเสรี

? บีสตี้ บอยส์
จากซ้ายไปขวา Mike D, King Ad-Rock และ MCA
ข้อมูลพื้นฐาน
แหล่งกำเนิด | นิวยอร์ก,สหรัฐอเมริกา
แนวเพลง | ฮิปฮอป ,ฮาร์ดคอร์พังก์
ปี | ค.ศ. 1979 - ปัจจุบัน
ค่าย | Def Jam Capitol Records Grand Royal
เว็บไซต์ | BeastieBoys.com
สมาชิก
Mike D Adrock MCA Mix Master Mike
อดีตสมาชิก
John Berry Kate Schellenbach

บีสตี้ บอยส์ (Beastie Boys) เป็นกลุ่มศิลปินแนวฮิปฮอป จากนิวยอร์ก เป็นกลุ่มวงแร็บผิวขาววงแรก ลักษณะแนวเพลงได้รับอิทธิพลแนวดนตรีผสมผสานทั้งร็อกและฟังค์

## [แก้] ข้อมูลสมาชิก

- เอ็มซีเอ (MCA)

ชื่อเต็ม : อดัม ยอช

เกิดวันที่ : 5 สิงหาคม 1964

ข้อมูลส่วนตัว : เขาแต่งงานแล้วกับ Dechen Wangdu และมีลูกสาวแล้วหนึ่งคนชื่อ Tenzin

- ไมค์ ดี (Mike D)

ชื่อเต็ม : ไมเคิล ไดมอนด์

เกิดวันที่ : 20 พฤศจิกายน 1965

วงที่เคยอยู่ : The Young Aborigines

ข้อมูลส่วนตัว : เขาเคยศึกษาศาสนาพุทธที่ฑิเบต ปัจจุบันแต่งงานกับผู้กำกับแทมร่า เดวิส

- คิง แอ็ดร็อก (King Ad-Rock)

ชื่อเต็ม : อดัม ฮอรอวิทซ์

เกิดวันที่ : 31 ตุลาคม 1966

วงที่เคยอยู่ : The Young And Useless

ข้อมูลส่วนตัว :เคยแต่งงานกับไออ้อน สกายแต่

ปัจจุบันแยกกันอยู่ -เคยเล่นหนังมาบ้างใน Lost Angels (1989), A Kiss Before Dying (1991) และ Roadside Prophet (1992)

## [แก้] ประวัติวง

สมาชิกดั้งเดิมยุคแรกมีไมเคิล ไดมอนด์ ร้องนำ, อดัม ยอช เล่นเบส, เคทเชลเลนบาค เล่นกลอง, จอห์น แบร์รี่ เล่นกีต้าร์ จอห์น ไมเคิล และ เคท เคยอยู่วง The Young Aborigines แต่แตกวงหลังจากออกคอนเสิร์ทไปแค่ 2 รอบ จากนั้นก็ได้ตัว อดัม ยอช มาร่วมวงกลายเป็น Beastie Boys ต่อมา เคท กับ จอห์น ลาออก ที่เหลือก็เลยรับ อดัม ฮอรอวิทซ์ มาแทน กลายเป็น Beastie Boys รุ่นสอง ที่อยู่มาจนทุกวันนี้ เคทหลังจากลาออกไป ก็ได้ตั้งคณะ Luscious Jackson ซึ่งภายหลังกลายเป็น วงดนตรีวงแรก ที่ได้เซ็นสัญญากับสังกัดแผ่นเสียง แกรนด์ รอยัลของ Beastie Boys (ปัจจุบันนี้ Luscious Jackson แตกวงไปแล้ว)

Beastie Boys วงที่มีอิทธิพลต่อวงการเพลงแร็พสูงสุด ทั้งที่ไม่ได้ฉายแวว ว่าจะประสบความสำเร็จเลย อดัม ไมค์ ดี และ แอ็ด-ร็อก ตั้งวง Beastie Boys ขึ้นในปี 1981 แนวเพลงยุคแรกของ Beastie Boys ได้รับอิทธิพลจากแนวเพลงพังค์ ของวง Bad Brains กับ Black Flag อย่างมาก แม้ทั้งสาม จะมีรากฐาน ทางดนตรีจากนิวยอร์ก แต่กลับเปลี่ยนแนวเพลงมาเป็น ฮิพฮ็อพ ใน อีพี กับ ซิงเกิ้ล ที่ออกมาในยุคหลัง ๆ

ในปี 1985 ริค รูบิน เจ้าของค่ายเดฟ แจมเซ็นสัญญากับ Beastie Boys ทำให้ Beastie Boys ได้ออกอัลบั้มชุดแรกชื่อว่า License To Ill ในปีเดียวกันนั้นเอง เนื่องจาก Beastie Boys ครอบคลุมแนวเพลงตั้งแต่ของ มิสเตอร์เอ็ด ไปจนถึง Led Zeppelin ทั้งยังมีการแร็พด้วยเนื้อเพลงแหวกแนว Beastie Boys จึงได้รับความนิยมอย่างสูงทันที และอัลบั้ม License To Ill ก็ทำยอดขายได้สูงถึง 750,000 ชุดภายใน 6 เดือนแรกหลังออกวางจำหน่าย ซิงเกิ้ล (You Gotta) Fight For Your Right (To Party) กลายเป็นเพลงฮิตในหมู่วัยรุ่นที่ถูกกดดัน ส่งให้ License To Ill ขึ้นถึงอันดับ 1 ในตารางอันดับอัลบั้ม ของนิตยสารบิลบอร์ด เมื่อเดือนมีนาคม 1987

หลังจากมีเรื่องมีราวกับ เดฟ แจม ค่ายต้นสังกัดอยู่ระยะหนึ่ง Beastie Boys ก็หันไปเซ็นสัญญากับค่าย แคพพิทอล เร็คคอร์ดส แล้วย้ายไปลอสแองเจลิส เพื่อบันทึกเสียงอัลบั้ม Paul's Boutique กับคู่โปรดิวเซอร์ The Dust Brothers

แนวเพลงในอัลบั้ม Paul's Boutique แสดงถึงพัฒนาการของ Beastie Boys แต่อัลบั้มชุดนี้ กลับทำอันดับได้ไม่ดี อย่างไรก็ดีแนวเพลง ไซเคเดลิก ในอัลบั้มนี้ ก็มีอิทธิพลต่อศิลปินในอนาคตอย่าง Beck หลังจากทำอัลบั้มชุดนี้เสร็จ Beastie Boys ก็ตั้งค่ายเทปของตนเอง ชื่อว่าแกรนด์ รอยัล จากนั้น ก็ออกนิตยสารชื่อเดียวกัน

ในปี 1992 Beastie Boys ออกอัลบั้ม Check Your Head ซึ่งเป็นการฉีกแนวไปจากเดิม ทั้งยังเล่นดนตรีเองด้วย อัลบั้ม Ill Communication ที่ตามมาในปี 1994 ยึดแนวเพลงเดียวกัน แต่การที่ Beastie Boys ได้ร่วมทัวร์คอนเสิร์ท ลอลลาพาลูซ่า ทำให้อัลบั้ม Ill Communication ขึ้นถึงอันดับ 1 ของบิลบอร์ด

ระหว่าง 4 ปีที่ Beastie Boys พักไปก่อนออกอัลบั้ม Hello Nasty อดัม ยอช ทุ่มเทรณรงค์เรื่อง สิทธิมนุษยชนในฑิเบต อย่างหนัก ส่งผลให้ Beastie Boys เริ่มจัดคอนเสิร์ทเพื่ออิสรภาพของธิเบต ประจำปีขึ้น ในปี 1996

อัลบั้ม Hello Nasty ครองอันดับที่ 1 ของนิตยสาร บิลบอร์ด ทันทีเมื่ออกวางจำหน่ายในฤดูร้อนปี 1998

บอัลบั้มชุดที่ 6 ที่มีชื่อว่า To The 5 Boroughs (ทู เดอะ ไฟว์ โบโร่ส์) ซึ่งเป็นอัลบั้มที่พวกเขาโปรดิวซ์ด้วยตัวเองเป็นอัลบั้มแรก !!! ทิ้งห่างจากอัลบั้มก่อนหน้านี้นั่นก็คือ Hello Nasty (เฮลโล แนสตี้) เป็นเวลากว่า 6 ปี โดยพวกเขาใช้เวลาใน การทำอัลบั้มชุดใหม่นี้นานเกือบ 2 ปี สำหรับ To The 5 Boroughs นั้นก็หมายถึงนิวยอร์ก เมืองที่สมาชิกทั้ง 3 คนของ Beastie Boys มาพบกันและได้มีโอกาสทำดนตรีด้วยกัน ซึ่งเพลงในอัลบั้มนี้ก็แสดงถึงความเป็นนิวยอร์กเกอร์ของทั้ง 3 ได้อย่างดีไม่ว่าจะเป็นซิงเกิลเปิดอัลบั้มที่มีชื่อว่า "Ch-Check It Out", "Triple Trouble", "Time To Build", "An Open Letter To NYC", "Oh Word?" และ "Crawlspace" ซึ่งล้วนเป็นเพลง ที่แสดงถึงเอกลักษณ์ของดนตรีอันเดอร์กราวด์สไตล์ B Boys ในช่วงต้นยุค 80’s

## [แก้] แหล่งข้อมูลอื่น

- เว็บไซต์อย่างเป็นทางการของบีสตี้ บอยส์

| บีสตี้ บอยส์ เป็นบทความเกี่ยวกับ ภาพยนตร์ ดนตรี หรือการบันเทิง ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ บีสตี้ บอยส์ ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%9A/%E0%B8%B5/%E0%B8%AA/%E0%B8%9A%E0%B8%B5%E0%B8%AA%E0%B8%95%E0%B8%B5%E0%B9%89_%E0%B8%9A%E0%B8%AD%E0%B8%A2%E0%B8%AA%E0%B9%8C.html".

หมวดหมู่: บทความเกี่ยวกับ การบันเทิง ที่ยังไม่สมบูรณ์ | นักดนตรี | วงดนตรี | กลุ่มดนตรีสัญชาติอเมริกา

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Alemannisch
- Dansk
- Deutsch
- English
- Español
- Suomi
- Français
- עברית
- Hrvatski
- Italiano
- 日本語
- Nederlands
- Deitsch
- Polski
- Português
- Русский
- Simple English
- Svenska
- 中文